**Apusul din lac**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apusul din lac

...

E-atâta liniște că-aud

Vântul cum atinge valul

Ce mângâie în taină malul

Sărutându-i trupul nud!

...

Lacu-ncearcă să cuprindă

Norii înșirați pe cer

Pe apa-ntinsă între maluri

cu hipnoticerle-i valuri,

Ca-ntr-un joc plin de mister

Ascuns într-o oglindă!

...

Dar ce tainică minune

E-n lacul cu oglinda sa,

Când prinde, fără să vrea

Și soarele care apune!

...

Privesc lacul la apus

Prizonier nepământesc

În închisoarea dintre maluri,

Și mă las vrăjit de valuri

Când mi se pare că-i firesc

Privind în jos, să văd ce-i sus!